જામનગરની જી જી હોસ્પિટલ છેલ્લા કેટલાક સમયથી વિવાદોના વંટોળમાં આવી રહી છે.તંત્ર દ્વારા દર્દિઓની સુવિધાને લઇને પણ અનેક પ્રશ્નો દર્દિઓમાં ઉઠ્યા છે.હોસ્પિટલના જવાબદાર સતાધિશોના અણઘડ વહીવટને કારણે અનેક વખત લિફ્ટો અને ઇલેક્ટ્રોનીક સાધનો તેમજ લોહીના પૃથ્થુકરણ માટેના મશીનો બંધ હાલતમાં જોવા મળતા હોય છે.અણઘડ વહીવટને સાબિત કરતા હોસ્પિટલના પાર્કિંગ ઝોન પર ચાપતી નજર રાખવા મુખ્ય પ્રવેશદ્વાર પર સીસીટીવી કેમેરા જ નથી.જ્યારે હોસ્પિટલમાં 160 સીસીટીવી કેમેરા મુકવામાં આવ્યા છે.જેમાંથી મોટાભાગના કેમેરા બંધ હાલતમાં હોવાનું સામે આવ્યું છે.પરિણામે વાહનચોર તસ્કરોને ખુલ્લું મેદાન મળી રહ્યું છે.